ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2502/97 υποβολή: Patricia McKenna (V) προς την Επιτροπή (18 Iουλίου 1997)

Θέμα: Πυρκαγιά στις εγκαταστάσεις πυρηνικών Sellafield στη Βρετανία

Στις 12 Ιουνίου 1997 εκδηλώθηκε πυρκαγιά στο συγκρότημα πυρηνικών Sellafield, στην Cumbria της Βρετανίας κατά τη διάρκεια εργασίας αποσυναρμολόγησης.

Δόθηκαν λεπτομέρειες για αυτό το συμβάν στην Ευρωπαϊκή Επιτροπή και αν ναι, ποιές;

Απάντηση της κας Bjerregaard εξ ονόματος της Επιτροπής (4 Σεπτεμβρίου 1997)

Η Επιτροπή ενημερώθηκε από την εταιρεία British Nuclear Fuels Ltd (BNFL) ότι η πυρκαϊά τέθηκε υπό έλεγχο μέσα σε θάλαμο, ο οποίος βρίσκεται σε εγκαταλειμένο κτίριο και ο οποίος είχε χρησιμοποιηθεί για τη διάλυση ενός δοχείου από ανοξείδωτο χάλυβα 7 δεν υπήρξαν τραυματισμοί ούτε διασπορά μόλυνσης ή ελευθέρωση ραδιενέργειας. Η φωτιά αντιμετωπίστηκε από την πυροσβεστική μονάδα της εγκατάστασης και αναφέρθηκε στο ενημερωτικό δελτίο της BNFL Sellafield της 19ης Ιουνίου 1997.

Η Επιτροπή δεν ενημερώθηκε κατά τη χρονική στιγμή της πυρκαϊάς, δεν υφίσταται ωστόσο υποχρέωση των κρατών μελών για αναφορά αντίστοιχων με το παραπάνω συμβάντων.
ΓΡΑΠΤΗ ΕΡΩΤΗΣΗ E-2540/97 υποβολή: Hiltrud Breyer (V) (24 Iουλίου 1997)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση στο περιβάλλον γενετικώς τροποποιημένων φυτών, σύμφωνα με την παρ. 5 του άρθρου 6 της Οδηγίας 90/220/ΕΟΚ - Αρμοδιότητες της Επιτροπής

Επειδή η απάντηση στη γραπτή ερώτηση Ε-2403/96 ((ΕΕ C 96 της 24.3.1997, σελ. 8.)) καθώς και η συμπληρωματική απάντηση ((ΕΕ C 60, της 25.2.1998, σελ. 5.)) δεν κρίνονται ικανοποιητικές, ζητείται από την Επιτροπή να απαντήσει εκ νέου στα ακόλουθα ερωτήματα:

1. Ποιές αρμοδιότητες μεταβίβασε το Συμβούλιο στην Επιτροπή με το άρθρο 6(5) 2η πρόταση της οδηγίας 90/220/ΕΟΚ ((ΕΕ L 117 της 8.5.1990, σελ. 15.));

2. Πότε και με ποιό τρόπο μεταβιβάστηκαν οι αρμοδιότητες αυτές;

3. Ποιές δυνατότητες ελέγχου προβλέπονται για το Κοινοβούλιο και το Συμβούλιο κατά τον καθορισμό των κριτηρίων;

4. Ποιούς όρους καθόρισε το Συμβούλιο για την άσκηση των αρμοδιοτήτων αυτών;

5. Σε ποιές αρχές και σε ποιούς κανόνες αντιστοιχούν οι όροι αυτοί;

6. Οι αρχές και οι κανόνες αυτοί έχουν καθοριστεί ομόφωνα από το Συμβούλιο;

7. Ποιά ήταν η γνώμη του Κοινοβουλίου σχετικά με τις εν λόγω αρχές και τους εν λόγω κανόνες;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-2535/97, E-2536/97, E-2537/97, E-2538/97, E-2539/97,E-2540/97 και E-2541/97 (4 Σεπτεμβρίου 1997)

Η Επιτροπή λυπάται για το γεγονός ότι το αξιότιμο μέλος του Κοινοβουλίου δεν είναι ικανοποιημένο από τις απαντήσεις που δόθηκαν σε επτά γραπτές ερωτήσεις. Επίσης εκφράζει τη δυσαρέσκειά της για το ότι υποβάλλονται και πάλι οι ίδιες ερωτήσεις. Η Επιτροπή είναι της γνώμης ότι απάντησε στις ερωτήσεις ευσυνείδητα και όπως πρέπει.

Μερικές από τις ερωτήσεις απευθύνονται στο Κοινοβούλιο («ποια ήταν η γνώμη του Κοινοβουλίου για τις αρχές και τους κανόνες αυτούς;»). Άλλες διατυπώνονται με τέτοιο τρόπο που δύσκολα το αξιότιμο μέλος μπορεί να περιμένει απάντηση («γιατί η Επιτροπή παραβίασε το άρθρο 145 της Συνθήκης ΕΚ στην απόφαση 97/730/ΕΚ;»).

Η Επιτροπή με προθυμία εκπληρώνει την υποχρέωση που έχει σύμφωνα με το άρθρο 140 της Συνθήκης ΕΚ να απαντά στις προφορικές και γραπτές ερωτήσεις. Απαντά σε ερωτήσεις βουλευτών που, όπως το αξιότιμο μέλος, υποβάλλουν πάνω από 100 ερωτήσεις το χρόνο (1996) ή ακόμη και 46 ερωτήσεις σε μία ημέρα (9 Ιουνίου 1997). Πάντως, η Επιτροπή είναι η μόνη αρμόδια να αποφασίζει για το περιεχόμενο των απαντήσεών της.
ΓΡΑΠΤΗ ΕΡΩΤΗΣΗ P-2619/97 υποβολή: Pat Gallagher (UPE) προς την Επιτροπή (18 Iουλίου 1997)

Θέμα: Συμβουλευτική Επιτροπή για την Ανταγωνιστικότητα

Μπορεί να αναφέρει η Επιτροπή:

1. σε ποια κριτήρια βασίστηκε για τον ορισμό των μελών της δεύτερης Συμβουλευτικής Επιτροπής για την Ανταγωνιστικότητα;

2. εάν ζήτησε από τους κοινωνικούς εταίρους της Ιρλανδίας ή από την Ιρλανδική Κυβέρνηση να προτείνει υποψήφιο, και

3. για ποιο λόγο δε μετέχει Ιρλανδός στην ομάδα αυτή;

Απάντηση του κ. Santer εξ ονόματος της Επιτροπής (10 Σεπτεμβρίου 1997)

Η Συμβουλευτική Ομάδα για την Ανταγωνιστικότητα δημιουργήθηκε από την Επιτροπή ως ανεξάρτητη ομάδα εξεχουσών προσωπικοτήτων, τον Φεβρουάριο του 1995, μετά από σύσταση του Ευρωπαϊκού Συμβουλίου του Έσσεν (Δεκέμβριος 1994). Στο τέλος της διετούς θητείας της, και λόγω της επιτυχίας της, η Επιτροπή αποφάσισε (Φεβρουάριος 1997) ότι το έργο της θα έπρεπε να συνεχιστεί ορίζοντας νέα Συμβουλευτική Ομάδα για την Ανταγωνιστικότητα. Η απόφαση χαιρετίστηκε από το Ευρωπαϊκό Συμβούλιο του Άμστερνταμ (Ιούνιος 1997).

Η ανεξαρτησία είναι ένα από τα ουσιαστικά χαρακτηριστικά της Ομάδας. Αυτό σημαίνει, ιδίως, ότι κάθε μέλλος καλείται να συμμετέχει σε προσωπική βάση και όχι ως εκπρόσωπος κυβέρνησης ή οργανισμού. Πρέπει να σημειωθεί ότι μέχρι τώρα την Ομάδα αποτελούσαν υπήκοοι 13 κρατών μελών. Ο κ. Peter Cassel, γενικός γραμματέας του συνεδρίου των ιρλανδικών συνδικαλιστικών οργανώσεων, υπήρξε μέλος της πρώτης Ομάδας καθ' όλη τη διάρκεια της θητείας της.
ΓΡΑΠΤΗ ΕΡΩΤΗΣΗ E-2376/97 υποβολή: Gianni Tamino (V) προς την Επιτροπή (10 Iουλίου 1997)

Θέμα: Δεύτερη έκθεση βάσει του άρθρου 26 της Οδηγίας 86/609/ΕΟΚ

To άρθρο 26 της Οδηγίας 86/609/ΕΟΚ ((ΕΕ L 358, 18.12.1986, σελ. 1. )) της 24.11.1986 «για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την προστασία των ζώων τα οποία χρησιμοποιούνται για πειραματικούς ή άλλους επιστημονικούς σκοπούς» προβλέπει ότι «σε τακτά χρονικά διαστήματα που δεν θα υπερβαίνουν τα τρία έτη (...) τα κράτη μέλη θα ενημερώνουν την Επιτροπή για τα μέτρα που υιοθετούν στον τομέα αυτό και θα παρουσιάζουν μια συλλογή των πληροφοριών που συγκεντρώνουν σύμφωνα με το άρθρο 13. Η Επιτροπή συντάσσει μία έκθεση την οποία υποβάλλει στο Συμβούλιο και το ΕΚ. Η πρώτη έκθεση του είδους αυτού έφερε τον αριθμό COM(94) 195 τελ. και κυκλοφόρησε στις 27 Μαΐου 1994.

Δεδομένου ότι η «τακτή προθεσμία που δεν υπερβαίνει τα τρία έτη έχει εκπνεύσει» θα ήταν δυνατόν να συνταχθεί μία δεύτερη έκθεση;

Απάντηση της κας Bjerregaard εξ ονόματος της Επιτροπής (11 Σεπτεμβρίου 1997)

Η Επιτροπή παραπέμπει το Αξιότιμο Μέλος του Κοινοβουλίου στις απαντήσεις που δόθηκαν στις γραπτές ερωτήσεις Ε-547/96 ((ΕΕ C 280 της 26.9.1996. )), Ε-173/97 ((ΕΕ C 217 της 17.7.1997. )), Ε-1419/97 ((ΕΕ C 373, 9.12.1997, 124. )) από την κ. Pollack και στην προφορική ερώτηση Η-208/97 του Sir Steward Clark ((Πρακτικά του Κοινοβουλίου (Απριλίου 1997). )) κατά τη διάρκεια της ώρας των ερωτήσεων στη σύνοδο του Κοινοβουλίου του Απριλίου 1997.

Η Επιτροπή ασχολείται επί του παρόντος με τις διαδικασίες για την εισαγωγή των συμφωνημένων στατιστικών πινάκων σε κοινοτικό επίπεδο από τις οποίες προκύπτει ο αριθμός των ζώων που χρησιμοποιούνται σε πειράματα και εξετάζει την αναγκαιότητα χρήσης κατάλληλου συστήματος πληροφορικής για την εκπλήρωση του στόχου αυτού.

Τα κράτη μέλη έχουν αναλάβει εθελοντική δέσμευση για εφαρμογή των συμφωνημένων στατιστικών πινάκων έως το έτος 1999.
ΓΡΑΠΤΗ ΕΡΩΤΗΣΗ E-2535/97 υποβολή: Hiltrud Breyer (V) προς την Επιτροπή (24 Iουλίου 1997)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση στο περιβάλλον γενετικώς τροποποιημένων φυτών

Επειδή η απάντηση στη γραπτή ερώτηση Ε-2394/96 ((ΕΕ C 96 της 24.3.1997, σελ. 5.)) καθώς και η συμπληρωματική απάντηση ((ΕΕ C 60 της 25.2.1998, σελ. 5.)) δεν κρίνονται ικανοποιητικές ζητείται από την Επιτροπή να απαντήσει εκ νέου στα ακόλουθα ερωτήματα:

1. Από που προκύπτει η υποχρέωση των κρατών μελών για «κατάλληλη ενημέρωση» του κοινού στην περίπτωση της «απλοποιημένης διαδικασίας»;

2. Που ορίζεται τί ακριβώς σημαίνει «κατάλληλα ενημέρωση» στο πλαίσιο της απλοποιημένης διαδικασίας;

3. Πότε και σε ποιό βαθμό θεωρείται κατάλληλη η ενημέρωση για τον ενδιαφερόμενο πληθυσμό σύμφωνα με το άρθρο 1 παράγραφο 1 της οδηγίας 90/220/ΕΟΚ ((ΕΕ L 117 της 8.5.1990, σελ. 15.)) κατά την «απλοποιημένη» διαδικασία και από ποια διάταξη προκύπτει αυτό;

4. Πότε και σε ποιό βαθμό ενημερώνεται το κοινό κατά τη διαδικασία των άρθρων 6.1 και 7 του παραρτήματος της απόφασης 94/730/ΕΚ ((ΕΕ L 292 της 12.11.1994, σελ. 31.)) σε συνδιασμό με τα άρθρα 7.1 και 7.2;

5. Πότε και πόσο συχνά έχουν ελευθερωθεί στο περιβάλλον γενετικώς τροποποιημένα φυτά ανθοκράμβης (κουνουπιδιού);

6. Πώς αποδεικνύεται ότι έχει αποκτηθεί ικανοποιητική σχετική πείρα;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-2535/97, E-2536/97, E-2537/97, E-2538/97, E-2539/97,E-2540/97 και E-2541/97 (4 Σεπτεμβρίου 1997)

Η Επιτροπή λυπάται για το γεγονός ότι το αξιότιμο μέλος του Κοινοβουλίου δεν είναι ικανοποιημένο από τις απαντήσεις που δόθηκαν σε επτά γραπτές ερωτήσεις. Επίσης εκφράζει τη δυσαρέσκειά της για το ότι υποβάλλονται και πάλι οι ίδιες ερωτήσεις. Η Επιτροπή είναι της γνώμης ότι απάντησε στις ερωτήσεις ευσυνείδητα και όπως πρέπει.

Μερικές από τις ερωτήσεις απευθύνονται στο Κοινοβούλιο («ποια ήταν η γνώμη του Κοινοβουλίου για τις αρχές και τους κανόνες αυτούς;»). Άλλες διατυπώνονται με τέτοιο τρόπο που δύσκολα το αξιότιμο μέλος μπορεί να περιμένει απάντηση («γιατί η Επιτροπή παραβίασε το άρθρο 145 της Συνθήκης ΕΚ στην απόφαση 97/730/ΕΚ;»).

Η Επιτροπή με προθυμία εκπληρώνει την υποχρέωση που έχει σύμφωνα με το άρθρο 140 της Συνθήκης ΕΚ να απαντά στις προφορικές και γραπτές ερωτήσεις. Απαντά σε ερωτήσεις βουλευτών που, όπως το αξιότιμο μέλος, υποβάλλουν πάνω από 100 ερωτήσεις το χρόνο (1996) ή ακόμη και 46 ερωτήσεις σε μία ημέρα (9 Ιουνίου 1997). Πάντως, η Επιτροπή είναι η μόνη αρμόδια να αποφασίζει για το περιεχόμενο των απαντήσεών της.
ΓΡΑΠΤΗ ΕΡΩΤΗΣΗ E-2078/97 υποβολή: Mair Morgan (PSE) προς την Επιτροπή (19 Iουνίου 1997)

Θέμα: Ομάδες εμπειρογνωμόνων

Επειδή κάθε ΓΔ φαίνεται να καθορίζει διαφορετικούς κανόνες όσον αφορά την παροχή πληροφοριών για τις ομάδες εμπειρογνωμόνων και τις συμβουλευτικές ομάδες, προτίθεται η Επιτροπή να εισαγάγει κατευθυντήριες γραμμές ώστε να καταστεί δυνατό να υιοθετηθεί σε κάθε ΓΔ μια συνεκτική, ανοικτή και διαφανής πολιτική;

Απάντηση του κ. Santer εξ ονόματος της Επιτροπής (4 Σεπτεμβρίου 1997)

Η παροχή πληροφοριών για τις επιτροπές στις οποίες αναφέρεται το αξιότιμο μέλος του Κοινοβουλίου δεν ανήκει στη διακριτική ευχέρεια της Επιτροπής. Εξαρτάται από συμφωνίες που έχουν συναφθεί μεταξύ των οργάνων ή από τις δεσμεύσεις που μέχρι σήμερα η Επιτροπή έχει αναλάβει έναντι του Κοινοβουλίου:

- συμφωνία «Plumb-Delors» σχετικά με την πληροφόρηση του Κοινοβουλίου για τα σχέδια απόφασης που αποσκοπούν σε κανονιστικές πράξεις και τα οποία διαβιβάζονται προς γνωμοδότηση στις επιτροπές που επικουρούν την Επιτροπή στην άσκηση των εκτελεστικών αρμοδιοτήτων της 7

- συμφωνία «Klepsch-Millan» που καθιερώνει κώδικα συμπεριφοράς για την εκ μέρους της Επιτροπής εφαρμογή των διαρθρωτικών πολιτικών 7

- «modus vivendi» μεταξύ του Κοινοβουλίου, του Συμβουλίου και της Επιτροπής, σχετικά με τα μέτρα εκτέλεσης των πράξεων που θεσπίζονται σύμφωνα με τη διαδικασία του άρθρου 189 Β της Συνθήκης ΕΚ 7

- δέσμευση την οποία έχει αναλάβει η Επιτροπή το Σεπτέμβριο του 1996 ενώπιον της Επιτροπής Προϋπολογισμών του Κοινοβουλίου όσον αφορά τη διαφάνεια των εργασιών των επιτροπών.

Όλες οι συμφωνίες και δεσμεύσεις αυτές εφαρμόζονται στο σύνολο των υπηρεσιών της Επιτροπής.
ΓΡΑΠΤΗ ΕΡΩΤΗΣΗ E-1403/97 υποβολή: Concepciσ Ferrer (PPE) προς το Συμβούλιο (22 Απριλίου 1997)

Θέμα: Επικήρυξη του Σάλμαν Ράσντι

Με τη συμπλήρωση της όγδοης επετείου της ιρανικής «fatwa» κατά του Σάλμαν Ράσντι το Ίδρυμα Khordad-15 αύξησε την αμοιβή για τη δολοφονία του βρετανού συγγραφέα, Σάλμαν Ράσντι, από 2 σε 2,5 εκατ. δολάρια.

Δεδομένου ότι η ιρανική κυβέρνηση δεν απάντησε στο αίτημα της Ευρωπαϊκής Ένωσης για εξεύρεση λύσης στο πρόβλημα, και λαμβάνοντας υπόψη ότι η «fatwa» είναι αντίθετη προς την Παγκόσμια Διακήρυξη των Δικαιωμάτων του Ανθρώπου και την Αρχή της Κυριαρχίας των Κρατών, προτίθεται το Συμβούλιο να λάβει νέες πρωτοβουλίες για την εξεύρεση λύσης η οποία θα ακυρώνει τη «fatwa» (θρησκευτική απόφαση) κατά του Ράσντι;

Απάντηση (25 Σεπτεμβρίου 1997)

Επισύεται η προσοχή της αξιότιμης κας βουλευτού στη Δήλωση της Προεδρίας σχετικά με την 8η επέτειο του «φεφτά» κατά του Σάλμαν Ράσντι της 13ης Φεβρουαρίου 1997.

Οι απόψεις του Συμβουλίου σχετικά με την ιρανική συμπεριφορά παραμένουν αμετάβλητες και παρόλο που , υπό τις παρούσες συνθήκες, δεν υπάρχει βάση για τη συνέχιση του κριτικού διαλόγου με το Ιράν, ωστόσο το Συμβούλιο θα εξακολουθήσει να ζητά από το Ιράν, σεβασμό του διεθνούς δικαίου.
ΓΡΑΠΤΗ ΕΡΩΤΗΣΗ E-2487/97 υποβολή: Klaus Rehder (PSE) προς την Επιτροπή (18 Iουλίου 1997)

Θέμα: Ενισχύσεις της Ευρωπαϊκής Ένωσης για τη διαδικασία εμπλουτισμού του πόσιμου νερού με οξυγόνο

1. Ποιά είναι η στάση της Επιτροπής σχετικά με τις μεθόδους βελτίωσης του πόσιμου νερού μέσω του εμπλουτισμού του με οξυγόνο;

2. Υπάχει δυνατότητα από την πλευρά της Ευρωπαϊκής Ένωσης να ενισχυθούν σύγχρονες μέθοδοι εμπλουτισμού του πόσιμου νερού με οξυγόνο;

Απάντηση της κας Bjerregaard εξ ονόματος της Επιτροπής (11 Σεπτεμβρίου 1997)

Το νερό που προορίζεται για πόση πρέπει να ανταποκρίνεται στις απαιτήσεις της περί ποσίμου ύδατος οδηγίας 80/778/ΕΟΚ ((ΕΕ L 229 30.8.1980 )). Όσον αφορά την παράμετρο του διαλελυμένου οξυγόνου, δεν υπάρχουν ενδεικτικά επίπεδα, ή μέγιστη αποδεκτή συγκέντρωση, και ως εκ τούτου δεν υφίσταται υποχρεωτικό πρότυπο το οποίο καλείται το πόσιμο νερό να ικανοποιεί. Η Κοινότητα, κατά συνέπειαν, δεν έχει την δυνατότητα να απαιτήσει την προσθήκη οξυγόνου στο πόσιμο νερό, προκειμένου να βελτιωθεί η ποιότητά του.

Ωστόσο, στην οδηγία 80/778/ΕΟΚ υπάρχει αναφορά στην παράμετρο του διαλελυμένου οξυγόνου, σύμφωνα με την οποία η τιμή κορεσμού πρέπει να είναι «μεγαλύτερη από 75%, εκτός από τα υπόγεια ύδατα». Αυτό σημαίνει ότι είναι σκόπιμη η οξυγόνωση των επιφανειακών υδάτων περιεκτικότητας σε φυσικό διαλελυμένο οξυγόνο κάτω του 75%, προκειμένου να βελτιωθεί η ποιότητά τους.

Στο πλαίσιο της πρότασης για αναθεωρημένη οδηγία περί ποσίμου ύδατος ((COM(94) 612 τελικό )), η οποία συζητείται στο Συμβούλιο, το διαλελυμένο οξυγόνο προτείνεται ως «δείκτης», με παραμετρική τιμή κορεσμού άνω του 50%. Αυτό σημαίνει ότι στις περιπτώσεις κατά τις οποίες το πόσιμο νερό δεν ανταποκρίνεται στην τιμή αυτή, τα κράτη μέλη οφείλουν να διερευνήσουν το θέμα και να λάβουν διορθωτικά μέτρα, μόνο όταν αυτό είναι αναγκαίο για την προστασία της ανθρώπινης υγείας.
ΓΡΑΠΤΗ ΕΡΩΤΗΣΗ E-1872/97 υποβολή: Gianni Tamino (V) προς την Επιτροπή (30 Μαΐου 1997)

Θέμα: Εκστρατεία «Health and wealth from the sea» (Yγεία και πλούτος από την θάλασσα)

Στο πλαίσιο της παραπάνω ενημερωτικής εκστρατείας της Επιτροπής που απευθύνεται στα παιδιά 15.000 σχολείων μέσης και ανώτερης εκπαίδευσης προβλέφθηκε ή θεωρείται ότι πρέπει να προβλεφθεί μία κατάλληλη πληροφόρηση για τις αρνητικές πτυχές των συστημάτων εντατικής αλιείας όπως π.χ. εκείνα που εφαρμόζονται με τα συρρόμενα πελαγικά δίκτυα και τους στροβιλοφυσητήρες;

Απάντηση της κ. Bonino εξ ονόματος της Επιτροπής (4 Ιουλίου 1997)

Η ευρωπαϊκή εκστρατεία ενημέρωσης για τη προώθηση της κατανάλωσης προϊόντων αλιείας και υδατοκαλλιέργειας έχει ως στόχο να ενημερώσει τους ευρωπαίους καταναλωτές για τη θρεπτική αξία των ιχθύων και των προϊόντων της θάλασσας και να προωθήσει μια υπεύθυνη κατανάλωση καθιστώντας ιδίως περισσότερο γνωστά τα είδη που αλιεύονται λιγότερο και δεν υφίστανται υπερβολική εκμετάλλευση και διδάσκοντας τον τρόπο με τον οποίο δύναται να αναγνωρίσει κανείς τους ιχθείς ποιότητας.

Περιλαμβάνει διάφορες πτυχές μεταξύ των οποίων και μια ειδική δράση στα σχολεία, τα δημοτικά και τα γυμνάσια. Η ενέργεια αυτή αποσκοπεί ειδικότερα στην ευαισθητοποίηση των νέων, στους οποίους η κατανάλωση ιχθύων είναι ιδιαίτερα χαμηλή, για τα πλεονεκτήματα μιας ισορροπημένης και διαφοροποιημένης διατροφής στην οποία περιλαμβάνεται η κατανάλωση ιχθύων.

Όσον αφορά την ενημερωτική εκστρατεία για το ευρύ κοινό, η οποία είναι γενικού χαρακτήρα και κοινή σε όλα τα κράτη μέλη, δεν αναφέρεται στα διάφορα αλιευτικά εργαλεία και τις χρησιμοποιούμενες αλιευτικές μεθόδους στην Κοινότητα.
ΓΡΑΠΤΗ ΕΡΩΤΗΣΗ E-1539/97 υποβολή: Hiltrud Breyer (V) προς το Συμβούλιο (5 Μαΐου 1997)

Θέμα: Δηλητηριάσεις από εστέρα του φωσφορικού οξέος μετά από χρήση του παρασκευάσματος «Tiguvon» (Fenthion) της εταιρίας Bayer Leverkusen

Το παρασκευαζόμενο από την εταιρία Bayer Leverkusen ψυλλοκτόνο «Tiguvon» διατίθεται υπό διαφόρους τύπους. Το «Tiguvon 10» χρησιμοποιείται για γάτες άνω των 2 kg. Για σκύλους βάρους μεταξύ 3 και 10 kg συνιστάται η χρήση του ψυλλοκτόνου «Tiguvon 20» ενώ για σκύλους βάρους 10 kg και άνω η σχετική θεραπεία γίνεται με «Tiguvon 20 G». Άτομα τα οποία υπέβαλαν επανειλημμένως κατοικίδια ζώα σε θεραπεία με το ψυλλοκτόνο «Tiguvon» (Fenthion) έπαθαν σοβαρές δηλητηριάσεις οφειλόμενες σε εστέρα του φωσφορικού οξέος. Μετά την αδυναμία της Επιτροπής να απαντήσει στη γραπτή ερώτησή μου Ε-1470/96 ((ΕΕ C 345 της 15.11.1996, σελ. 76. )), την παρακαλώ να δώσει το ταχύτερο δυνατόν απαντήσεις στα ακόλουθα ερωτήματα:

Σε ποιο βαθμό έχει ερευνηθεί η αλληλεπίδραση του «Tiguvon» με άλλους αναστολείς χολινεστεράσης και η δράση του εν λόγω παρασκευάσματος στον άνθρωπο και τα ζώα; Ποια παρασκευάσματα είναι συμβατά με τη χρήση του; Με ποιο τρόπο προειδοποιούνται οι κάτοχοι κατοικιδίων ζώων για τους κινδύνους συνέργειας του Fenthion και άλλων παραγώγων του φωσφορικού οξέος με άλλα παρασκευάσματα;

Κοινή απάντηση στις γραπτές ερωτήσεις Ε-1533/97, Ε-1535/97, Ε-1537/97, Ε-1539/97, Ε-1541/97, Ε-1543/97, Ε-1545/97 και Ε-1547/97 (25 Σεπτεμβρίου 1997)

Το Συμβούλιο δεν ασχολήθηκε με τα πολλαπλά προβλήματα που επισημαίνει η αξιότιμη κα βουλευτής, γιατί η Επιτροπή δεν ανέλαβε πρωτοβουλία που να τα αφορά άμεσα. Το Συμβούλιο εφιστά ωστόσο την προσοχή της αξιότιμης κας βουλευτού στο γεγονός ότι κατά το παρόν στάδιο δεν υπάρχει ακόμη καμία κοινοτική εναρμόνιση γι' αυτά τα προϊόντα.

- το PENTHION περιλαμβάνεται στο Παράρτημα Ι της οδηγίας 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικύνδυνων ουσιών μετά την δέκαταη ένατη προσαρμογή της στην τεχνική και επιστημονική πρόοδο ((ΕΕ L 258 της 11.10.1993, σελ. 29)), στον κατάλογο υπό τον αριθμό 015-048-00-8 ((ΕΕ L 258A της 16.10.1993, σελ. 212.)).

- ότι προκύπτει από την κοινή θέση που καθόρισε το Συμβούλιο εν όχει της έκδοσης μελλοντικής συμφωνίας για τη δίαθεση βιοκτόνων προϊόντων στην αγορά ((Κοινή θέση του Συμβουλίου της 20.12.1996, ΕΕ C 69 της 5.3.1997, σελ. 13.)), το Παράρτημα Ω της οποίας περιλαμβάνει συγκεκριμένα τα προϊόντα ελέγχου των βαλβερών οργανισμών, ότι τα εν λόγω προϊόντα θα μπορέσουν να αποτελέσουν αντικείμενο εμπορίας μόνον αφού περιληφθούν οι δραστικές ουσίες σε κοινοτικό θετικό κατάλογο.
ΓΡΑΠΤΗ ΕΡΩΤΗΣΗ E-1547/97 υποβολή: Hiltrud Breyer (V) προς το Συμβούλιο (5 Μαΐου 1997)

Θέμα: Δηλητηριάσεις από εστέρα του φωσφορικού οξέος μετά από χρήση του παρασκευάσματος «Tiguvon» (Fenthion) της εταιρίας Bayer Leverkusen

Το παρασκευαζόμενο από την εταιρία Bayer Leverkusen ψυλλοκτόνο «Tiguvon» διατίθεται υπό διαφόρους τύπους. Το «Tiguvon 10» χρησιμοποιείται για γάτες άνω των 2 kg. Για σκύλους βάρους μεταξύ 3 και 10 kg συνιστάται η χρήση του ψυλλοκτόνου «Tiguvon 20» ενώ για σκύλους βάρους 10 kg και άνω η σχετική θεραπεία γίνεται με «Tiguvon 20 G». Άτομα τα οποία υπέβαλαν επανειλημμένως κατοικίδια ζώα σε θεραπεία με το ψυλλοκτόνο «Tiguvon» (Fenthion) έπαθαν σοβαρές δηλητηριάσεις οφειλόμενες σε εστέρα του φωσφορικού οξέος. Μετά την αδυναμία της Επιτροπής να απαντήσει στη γραπτή ερώτησή μου Ε-1470/96 ((ΕΕ C 345 της 15.11.1996, σελ. 76. )), την παρακαλώ να δώσει το ταχύτερο δυνατόν απαντήσεις στα ακόλουθα ερωτήματα:

Γιατί κατά την εμπορία των εν λόγω και άλλων παρομοίων επικινδύνων προϊόντων, η αμφίβολη χρησιμότητα των οποίων δεν αντισταθμίζει κατά κανέναν τρόπο τους κινδύνους που συνεπάγεται η χρήση τους, δεν προβλέπεται, σε πανευρωπαϊκό επίπεδο, η αντιστροφή του βάρους της απόδειξης σε περίπτωση βλάβης;

Κοινή απάντηση στις γραπτές ερωτήσεις Ε-1533/97, Ε-1535/97, Ε-1537/97, Ε-1539/97, Ε-1541/97, Ε-1543/97, Ε-1545/97 και Ε-1547/97 (25 Σεπτεμβρίου 1997)

Το Συμβούλιο δεν ασχολήθηκε με τα πολλαπλά προβλήματα που επισημαίνει η αξιότιμη κα βουλευτής, γιατί η Επιτροπή δεν ανέλαβε πρωτοβουλία που να τα αφορά άμεσα. Το Συμβούλιο εφιστά ωστόσο την προσοχή της αξιότιμης κας βουλευτού στο γεγονός ότι κατά το παρόν στάδιο δεν υπάρχει ακόμη καμία κοινοτική εναρμόνιση γι' αυτά τα προϊόντα.

- το PENTHION περιλαμβάνεται στο Παράρτημα Ι της οδηγίας 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικύνδυνων ουσιών μετά την δέκαταη ένατη προσαρμογή της στην τεχνική και επιστημονική πρόοδο ((ΕΕ L 258 της 11.10.1993, σελ. 29)), στον κατάλογο υπό τον αριθμό 015-048-00-8 ((ΕΕ L 258A της 16.10.1993, σελ. 212.)).

- ότι προκύπτει από την κοινή θέση που καθόρισε το Συμβούλιο εν όχει της έκδοσης μελλοντικής συμφωνίας για τη δίαθεση βιοκτόνων προϊόντων στην αγορά ((Κοινή θέση του Συμβουλίου της 20.12.1996, ΕΕ C 69 της 5.3.1997, σελ. 13.)), το Παράρτημα Ω της οποίας περιλαμβάνει συγκεκριμένα τα προϊόντα ελέγχου των βαλβερών οργανισμών, ότι τα εν λόγω προϊόντα θα μπορέσουν να αποτελέσουν αντικείμενο εμπορίας μόνον αφού περιληφθούν οι δραστικές ουσίες σε κοινοτικό θετικό κατάλογο.
ΓΡΑΠΤΗ ΕΡΩΤΗΣΗ E-2244/97 υποβολή: Gerardo Fernαndez-Albor (PPE) προς την Επιτροπή (2 Iουλίου 1997)

Θέμα: Συμβολή της Ευρωπαϊκής Ένωσης για την αναστήλωση και συντήρηση των καθεδρικών ναών

Συχνά οι καθεδρικοί ναοί της κοινοτικής επικράτειας, στοιχεία τεράστιας πνευματικής πολιτιστικής και αρχιτεκτονικής κληρονομιάς, χρειάζονται, μερικές φορές κατεπειγόντως, εργασίες αναστήλωσης και συντήρησης για να ανθέξουν στις κάθε μορφής μετεωρολογικές συνθήκες που απειλούν την ύπαρξή τους.

Οι πιστώσεις προϋπολογισμού που μπορούν να διατεθούν για το σκοπό αυτό, σε πολλές περιπτώσεις, ή είναι απλώς ανεπαρκείς ή ανύπαρκτες.

Δεδομένου ότι η αναστήλωση και η συντήρηση των καθεδρικών μας ναών θα μπορούσε να συμβάλει στην κάλυψη μεγάλου ποσοστού ανεργίας και να παράσχει απασχόληση σε κάθε τύπο επαγγελματιών και εργαζομένων 7 κρίνει η Επιτροπή ότι θα έπρεπε να ενσωματώσει τη σχετική δράση της σε ειδικό πρόγραμμα, στα πλαίσια των ταμείων ΕΓΤΠΑ, κατά τρόπον ώστε, παράλληλα με την ενίσχυση της οικονομικής δραστηριότητας, θα συμβάλει σημαντικά στη συντήρηση μίας τόσο πλούσιας ιστορικής και πνευματικής κληρονομιάς που αποτελεί το σύνολο των καθεδρικών ναών της Κοινότητας;

Απάντηση του κ. Oreja εξ ονόματος της Επιτροπής (4 Σεπτεμβρίου 1997)

Η Επιτροπή κατανοεί και συμμερίζεται τις ανησυχίες του αξιότιμου μέλους του Κοινοβουλίου σχετικά με την αναστήλωση και συντήρηση πολλών καθεδρικών ναών στην Κοινότητα και, ακριβώς για το λόγο αυτό, αντικείμενο των πιλοτικών σχεδίων αναστήλωσης του 1995 ήταν η υποστήριξη της προστασίας και της αναβάθμισης των θρησκευτικών μνημείων.

Η Επιτροπή συμφωνεί ότι οι ανάγκες στον τομέα αυτό είναι πράγματι μεγάλες και, επίσης, ότι οιαδήποτε δραστηριότητα αναστήλωσης ιστορικών, θρησκευτικών, πολιτιστικών και αρχιτεκτονικών στοιχείων που αποτελούν οι καθεδρικοί ναοί θα έχει οπωσδήποτε θετικές κοινωνικές και οικονομικές συνέπειες με την προσφορά επί πλέον ευκαιριών απασχόλησης τόσο για ειδικευμένους όσο και για ανειδίκευτους εργαζομένους.

Όπως γνωρίζει το αξιότιμο μέλος, τα έργα διατήρησης της πολιτιστικής κληρονομιάς είναι ήδη επιλέξιμα για χρηματοδότηση στο πλαίσιο του Ευρωπαϊκού Ταμείου Περιφερειακής Ανάπτυξης (ΕΤΠΑ) υπό τον όρο, βέβαια, ότι ανταποκρίνονται στους στόχους και στα κριτήρια επιλεξιμότητας. Επί πλέον, τον περασμένο χρόνο, το άρθρο 10 του κανονισμού του ΕΤΠΑ (ΕΟΚ) αριθ. 4254/88 όπως έχει τροποποιηθεί ((ΕΕ L 193 31.7.1993. )), χορήγησε έκτακτη βοήθεια για έργα που αποσκοπούσαν στη συντήρηση και την αναβάθμιση της κοινοτικής πολιτιστικής κληρονομιάς εν γένει και της αρχιτεκτονικής κληρονομιάς ειδικότερα.